《至日苍梧舟中与谢起东何平甫对酌》
明代·区怀瑞

千里浮觞捲白波，醉乡无奈客愁何。云连桂岭香林异，煖入漓江瘴雾多。

尺素不随双鲤去，片帆空伴海鸿过。相逢暂慰阳回日，玉琯飞灰和榜歌。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。